text: Partiet Venstre nedlagt i Øster Lindet
  22 februar 2011 kl. 09.47
  Venstres medlemmer i Øster Lindet ved Vejen gjorde i aftes alvor af truslen. De nedlagde den lokale Venstre-vælgerforening.
  Det skete i protest mod, at byrådet i Vejen med en Venstre-borgmester i spidsen lukker landsbyens skole.
  Indbyggerne i Øster Lindet har demonstreret og skrevet protestskrivelser til byrådet, men det gjorde ikke tilstrækkeligt indtryk hos Venstre-folkene i byrådet.
  Derfor må de nu vinke farvel til en politisk platform i landsbyen.
  Vælgerforeningens arkiver overlades til Venstres landsorganisation.
  